CELEX: 32013R0641
Language: bg
Date: 2013-06-24 00:00:00
Title: Регламент за изпълнение (ЕС) № 641/2013 на Комисията от 24 юни 2013 година относно класирането на някои стоки в Комбинираната номенклатура

5.7.2013   
            
            
               BG
            
            
               Официален вестник на Европейския съюз
            
            
               L 186/1
            
         
      РЕГЛАМЕНТ ЗА ИЗПЪЛНЕНИЕ (ЕС) № 641/2013 НА КОМИСИЯТА
   
   от 24 юни 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2013 година.
      
         
            За Комисията, от името на председателя,
         Algirdas ŠEMETA
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Комплект, представен за продажба на дребно, т. нар. „комплект за камина“, който се състои от:
                              
                                          —
                                       
                                       
                                          чугунена стойка за поставяне на инструментите,
                                       
                                    
                                          —
                                       
                                       
                                          ръжен,
                                       
                                    
                                          —
                                       
                                       
                                          лопатка,
                                       
                                    
                                          —
                                       
                                       
                                          маша.
                                       
                                    Той е предназначен за работа с въглища, дърва и пепел в камина.
                           
                        
               
                  8205 51 00
               
               
                  Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура и описанието на кодове по КН 8205 и 8205 51 00.
                  Артикулите се считат за стоки, представени в комплекти, пригодени за продажба на дребно, по смисъла на Общо правило 3, буква б), тъй като са пригодени за продажба на дребно заедно в отговор на конкретна потребност или за извършване на специфична дейност по поддържане на камина.
                  Основен характер на комплекта придават ръчните инструменти от позиция 8205 (ръжен, лопатка и маша), тъй като те се използват за камината, докато стойката само ги придържа. Комплектът съответно е класиран според ръчните инструменти.
                  Следователно комплектът трябва да бъде класиран в код по КН 8205 51 00 като ръчни инструменти за домашна употреба.
               
            
                  
                              2.
                           
                           
                              Комплект, представен за продажба на дребно, т. нар. „комплект за камина“, който се състои от:
                              
                                          —
                                       
                                       
                                          стойка за поставяне на инструментите от неръждаема стомана,
                                       
                                    
                                          —
                                       
                                       
                                          ръжен,
                                       
                                    
                                          —
                                       
                                       
                                          лопатка,
                                       
                                    
                                          —
                                       
                                       
                                          четка,
                                       
                                    
                                          —
                                       
                                       
                                          маша.
                                       
                                    Той е предназначен за манипулиране на въглища, дърва и пепел в камина.
                           
                        
               
                  8205 51 00
               
               
                  Класирането се определя от Общите правила 1, 3, буква б), и 6 за тълкуване на Комбинираната номенклатура и от описанието на кодове по КН 8205 и 8205 51 00.
                  Артикулите се считат за стоки, представени в комплекти, пригодени за продажба на дребно, по смисъла на Общо правило 3, буква б), тъй като те са пригодени за продажба на дребно заедно, в отговор на конкретна потребност, или за извършване на специфична дейност по поддържане на камина.
                  Основен характер на комплекта придават ръчните инструменти от позиция 8205 (ръжен, лопатка и маша), тъй като те се използват за камината, докато стойката само ги придържа, и са по-многобройни в сравнение с четката, която е една. Комплектът съответно е класиран според ръчните инструменти.
                  Следователно комплектът трябва да бъде класиран в код по КН 8205 51 00 като ръчни инструменти за домашна употреба.
               
            
                  
                      (1) Вж. изображението.
               
               
                   
               
               
                   
               
            
         
      
         (1)  Изображението е само за информация.